ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 28 D’OCTUBRE DE 2021

Membres assistents:

Maria Ramon Salas

Miguel Fernàndez de Heredia Cañellas

Maria Sureda Matamalas

Josep Pol i Font

Marta Neus Lopez Cortes

Maria Antònia Castell Polo

Carlos Quesada Casas

Joan Ferra Terrassa

Maria Romero Matas

Juan José Garrofe Marimón

Antonio Bordoy Fernández

Membres que excusen la seva assistència

Antoni Asensio Campoy

Bárbara Calvo Alomar

A la Vila d'Esporles, Comunitat Autònoma de les Illes Balears, essent les denou hores i trenta minuts de dia 28 d’octubre de 2021, es reuneix de forma presencial en primera convocatòria, a la sala de Plens de l’Ajuntament, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 30 de setembre de 2021.

No es presenta cap observació, i sotmesa a votació es aprovada per unanimitat.

**2.- EXPEDIENT 897/2021.-** **APROVACIÓ PROVISIONAL DEL PLA MOBILITAT D’ESPORLES.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

La mobilitat es el conjunt de desplaçaments que les persones  realitzen per motius laborals, culturals, sanitaris, socials, d'oci o altres, podent  ser motoritzats o no motoritzats, com a peu o amb bicicleta.

Els plans de mobilitat urbana sostenible (PMUS) són els instruments que tenen  per objecte ordenar i planificar la mobilitat en els entorns urbans.

L’àmbit d’aplicació dels plans de mobilitat urbana sostenible és el municipi, tot  i que pot incloure diversos municipis que comparteixin un esquema de mobilitat  interdependent, amb l’acord corresponent dels ajuntaments afectats.

Els plans de mobilitat urbana sostenible s’han d’ajustar al que estableix la  normativa aplicable, als principis que recull la llei 4/2014, de 20 de juny, de transports terrestres i mobilitat sostenible de les Illes Balears i a les orientacions, els  criteris i les mesures generals que estableixin el Pla director sectorial de  mobilitat de les Illes Balears i els plans insulars de serveis de transport regular  de viatgers per carretera.

L’Ajuntament d’Esporles ha redactat amb col·laboració de Cycling Friendly Mobility el Pla de mobilitat sostenible d’Esporles.

Per tot això,

**PROPÒS**

1.- Aprovar provisionalment el Pla de Mobilitat d’Esporles.

2.- Requerir un informe a la conselleria competent en matèria de mobilitat del Govern  de les Illes Balears abans d’aprovar definitivament el Pla.

3.- Sol·licitar un informe vinculant al consell insular de Mallorca d’acord amb l’article 191.1 de la llei 4/2014, de 20 de juny, de transports terrestres i mobilitat sostenible de les Illes Balears

Sotmesa a votació la proposta fou aprovada per unanimitat dels assistents.

**3.- EXPEDIENT 945/2021.- APROVAR L’INICI DEL PROCEDIMENT PER A LA REVISIÓ D’OFICI DE L’ACTE DE CONCESSIÓ DE LLICÈNCIA A POL. 10 PARC 5.-** La batlessa, Sra. Maria Ramon Salas, dóna lectura a la següent:

**PROPOSTA DE BATLIA**

A la vista dels següents antecedents:

- Registre d’entrada 2021-E-RC-3246, de 27/109/2021, de l’Agència de Defensa del Territori del Consell de Mallorca.

- Informe de Secretaria,

Realitzada la tramitació legalment establerta, es proposa al Ple l'adopció del següent,

**PROPOS**

**PRIMER.** Iniciar procediment per a la revisió d'ofici de l'acte:

“Llicència urbanística atorgada mitjançant acord de la Comissió de Govern Local de 3 de gener de 2002 per a la construcció d’una pista esportiva de 800 m² a la parcel·la núm. 5, del polígon 10, d’aquest tm”

Per considerar que es troba incurs en la següent causa de nul·litat:

Vist l’informe emès per l’Agència de Defensa del Territori, tramés dia 27/09/2021, registre d’entrada 2021-E-RC-3246, que assenyala:

“L’article 11.2 de la Llei 1/1991, de 30 de gener, d’Espais naturals i de Règim Urbanístic de les Àrees d’Especial Protecció de les Illes Balears (LEN) estableix que a les Àrees Naturals d’Especial Interès d’Alt Nivell de Protecció (AANP), només es permetran les obres de conservació, restauració i consolidació d’edificis, instal·lacions existents que no suposin augment de volum; les infraestructures o instal·lacions públiques que s’hi hagin d’ubicar necessàriament prèvia declaració d’utilitat pública; les explotacions subterrànies de serveis en habitatge o instal·lacions existents, sempre que donin servei a edificacions que no hagin estat construïdes en contra del planejament urbanística vigent en el moment de la seva construcció. En conseqüència, estant en vigor la LEN, a l’any 2002 no era possible la implantació d’una pista esportiva en terrenys AANP.

Considerar incursa en nul·litat de ple Dret vist l’article 62.1.d) de la Llei 30/1992 de , 26 de novembre de Règim Jurídic de les Administracions Públiques i Procediment Administratiu Comú, vigent en el moment de l’atorgament de la llicència, disposava que són nuls de ple dret els actes expressos o presumptes contraris a l’ordenament jurídic pels que s’adquireixen facultats o drets quan no es disposi dels requisits essencials per a la seva adquisició. En el mateix sentit l’actual article 47.1.f) de la Llei 39/2015, d’1 d’octubre, del Procediment Administratiu Comú.

**TERCER.** Notificar l'inici del procediment als interessats perquè en el termini de deu dies*,* presentin les al·legacions i els suggeriments que considerin necessàries.

**QUART.** Donar trasllat de l'expedient, una vegada finalitzat el tràmit d'audiència als interessats, als Serveis Municipals perquè informin les al·legacions presentades.

**CINQUÈ.** Remetre l'expedient a la Secretaria, després de l'informe tècnic, per a l'emissió de l'informe-proposta.

**SISÈ.** Sol·licitar, realitzats tots els tràmits anteriors i adjuntant la proposta de resolució, Dictamen del Consell Consultiu de les Illes Balears*.*

**SETÈ.** Suspendre el termini màxim legal per resoldre el procediment pel temps que intervingui entre la petició del Dictamen al Consell Consultiu de les Illes Balears i la recepció d'aquest dictamen.

**VUITÈ.** Una vegada rebut el Dictamen del Consell Consultiu de les Illes Balears, i donat el caràcter preceptiu i vinculant del dictamen, elevar aquest al Ple.

Sotmesa a votació la proposta fou aprovada per unanimitat dels assistents.

**4.- EXPEDIENT 981/2021.- DECLARACIÓ INSTITUCIONAL SOBRE LA NECESSITAT D’APROVAR PLA D’IGUALTAT ENTRE DONES I HOMES.-** La batlessa, Sra. Maria Ramon Salas, dóna lectura a la següent:

## DECLARACIÓ INSTITUCIONAL DE L’AJUNTAMENT D’ESPORLES, RELATIVA A L’INICI DE LA TRAMITACIÓ DEL PLA D'IGUALTAT D'OPORTUNITATS ENTRE DONES I HOMES

El Pla d'Igualtat d'Oportunitats entre dones i homes  suposa la concreció operativa del compromís de l’equip de govern per a vetllar per aquest principi, incorporant la perspectiva de gènere de manera transversal a tota l’estructura del consistori.

L’Ajuntament vol abordar la igualtat d'oportunitats amb el I Pla d'Igualtat d'Oportunitats per a donar compliment als requeriments legislatius en matèria d'igualtat, Llei orgànica 3/2007, de 22 de març, i el Reial Decret Llei 6/2019, i treballar en la igualtat formal i real i la no discriminació entre les persones professionals des d'una perspectiva de gènere i responsabilitat social, sempre alineats amb els nostres principis i valors fundacionals:

• El compromís ètic i moral

• El compliment de la legalitat vigent

• La millora organitzacional que suposi la seva aplicació

El I Pla d'Igualtat de l’Ajuntament d’Esporles es desenvolupa a través de 10 Eixos d'Actuació:

|  |  |
| --- | --- |
| **Eixos** | **Objectius** |
| 1. **Cultura Organitzacional** | Visibilitzar el compromís del consistori amb la igualtat d'oportunitats entre dones i homes. |
| 1. **Selecció i Contractació** | Garantir el compliment dels principis d'igualtat d'oportunitats en els processos de selecció i contractació de l’ajuntament. |
| 1. **Desenvolupament i Promoció** | Garantir el compliment dels principis d'igualtat d'oportunitats en els processos de promoció i desenvolupament de l’administració. |
| 1. **Formació** | Formar en igualtat d'oportunitats i perspectiva de gènere a totes les persones treballadores del l’ajuntament ateses les característiques del lloc que desenvolupin. |
| 1. **Política Salarial** | Garantir el compliment dels principis d'igualtat d'oportunitats en la política salarial. |
| 1. **Equilibri de la Vida Professional i Personal** | Acostar les mesures de conciliació de l’administració a  les persones que treballen a l’ajuntament. |
| 1. **Prevenció i  Atenció del Assetjament  Sexual i/o per Raó de Sexo** | Garantir la prevenció de l'assetjament sexual i/o per raó de sexe en l'entitat formulant i difonent els mecanismes d'actuació adequats. |
| 1. **Protecció davant la Violència de Gènere** | Assegurar la protecció i atenció adequades a treballadores víctimes de violència de gènere. |
| 1. **Comunicació i Sensibilització** | Visibilitzar el compromís de l’Ajuntament amb la igualtat d'oportunitats. |
| 1. **Prevenció de Riscos Laborals** | Introduir la dimensió de gènere en la política i eines de prevenció de riscos laborals |

**5.- PROPOSTES D’URGÈNCIA. -** Per part de la Sra. batlessa es presenta proposta d’urgència respecte a tractar els següents punts no inclosos dins l’ordre del dia i que tampoc han passat per la Comissió Informativa. Justifica la urgència per la conveniència de no retardar un mes la posada en marxa dels següents expedients i per la impossibilitat de dur-ho abans.

**5.1.- DECLARACIÓ INSTITUCIONAL SALVEM LA VIDA DE SULTANA JAIA.-** La batlessa, Sra. Maria Ramon Salas, dóna lectura a la següent:

DECLARACIÓ INSTITUCIONAL SALVEM LA VIDA DE SULTANA JAIA

Sultana Jaya és una de les cares més visibles de les zones ocupades del Sàhara Occidental per la confrontació directa contra les autoritats d'ocupació marroquines. Sultana i la seva família estan sent sotmesos a maltractaments físics i psicològics perquè cessin en les seves reivindicacions pacífiques a favor de l'autodeterminació i la independència del poble sahrauí.

Aquesta resistència pacífica per denunciar la greu situació que viu la població civil sahrauí a les ciutats ocupades del Sàhara Occidental, és objecte de l'atenció de la comunitat internacional.

Sultana, defensora dels drets humans, així com la seva família, estan sota arrest domiciliari imposat per les forces paramilitars marroquines des de fa més de 295 dies. L'entrada al seu habitatge està bloquejada, impedint qualsevol visita de sahrauís al seu domicili.

El règim marroquí està aprofitant la situació de guerra i el tancament de fronteres per la pandèmia per instaurar un clima de por i repressió contra els civils sahrauís de les zones ocupades del Sàhara Occidental, darrera colònia d'Àfrica pendent de descolonització i la potència administradora de la qual continua sent Espanya.

URGEIX SALVAR LA VIDA DE SULTANA JAIA I LA SEVA FAMÍLIA, per això és necessari:

1.- Exigir a l'ONU, la UE i Espanya que actuïn amb caràcter d'urgència i protegeixin l'activista sahrauí Sultana i la seva família, en perill seriós i que continuen vivint assetjades, aïllades i confinades per les forces d'ocupació marroquines.

2.- Demanar al Govern d'Espanya que compleixi les seves responsabilitats com a potència administradora i, en particular, que garanteixi la protecció de l'activista sahrauí Sultana Jaya i la seva família i que exigeixi al govern del Marroc el respecte del dret internacional humanitari.

3.- Sol·licitar l'enviament, de manera urgent, d'una comissió mèdica internacional a la ciutat ocupada de Bojador per assistir i atendre l'activista i la seva família davant d'aquesta violació fragant dels drets humans.

4.- Exigir al Consell de Seguretat de l'ONU accelerar la celebració d'un referèndum d'autodeterminació del poble sahrauí, segons allò acordat en diverses resolucions de les Nacions Unides.

**5.2.- DECLARACIÓ INSTITUCIONAL “CIUTATS PER LA VIDA / CIUTATS CONTRA LA PENA DE MORT”.-** La batlessa, Sra. Maria Ramon Salas, dóna lectura a la següent:

**DECLARACIÓ INSTITUCIONAL “CIUTATS PER LA VIDA / CIUTATS CONTRA LA PENA DE MORT”**

Un any més, el 30 de novembre es celebrarà una nova edició de "Ciutats per la Vida / Ciutats contra la Pena de Mort", en record de la primera abolició de la pena capital, al Gran Ducat de Toscana el 1786. En una data emblemàtica com aquesta en la lluita per l'abolició de la pena de mort ens feim ressò de la preocupant situació de la pena de mort al món.

El 1977 només 16 països havien abolit totalment la pena de mort a la seva legislació i a la pràctica. L'any 2020, l'impuls cap a l'abolició mundial d'aquest càstig cruel, inhumà i degradant es va mantenir amb prou força, tot i que alguns països van en contra d'aquesta tendència. En comparació amb 2019, les execucions confirmades van disminuir un 26%, fins a descendir a la xifra de 483 execucions repartides en 18 països, la més baixa registrada en al menys una dècada.

Malgrat aquesta disminució significativa en el nombre d'execucions, el 2020 diversos països van desafiar la tendència mundial cap a la reducció de la pena capital i van recórrer cada vegada més a les execucions. En tot cas, la xifra d’execucions indicada sembla ser molt inferior a la real; per exemple, Xina no dona les dades relatives a les seves execucions, considerant aquesta informació com a informació classificada. S’estima que la xifra real d’execucions a Xina va de ser de varis milers de persones.

En acabar 2020 hi havia al menys 28.567 persones a corredors de la mort de tot el món, i només 20 països són responsables de totes les execucions conegudes que es van dur a terme. Països com Xina, Iran, Iraq, Egipte i Aràbia Saudi continuen liderant aquesta terrorífica llista. Pel que fa als Estats Units, el 2020 es van executar a 17 persones.

La pena de mort és un càstig inhumà i innecessari, que suposa una violació de dos drets humans fonamentals: el dret a la vida i el dret de tota persona a no ser sotmesa a penes cruels, inhumanes o degradants.

Per això, manifestam la nostra oposició a la pena de mort en tots els casos sense excepció, amb independència de la naturalesa i de les circumstàncies del delicte, de la culpabilitat o altres característiques de la persona i del mètode emprat per l'Estat per dur a terme l'execució.

Per tant, l'Ajuntament d’Esporles assumeix el compromís de:

1. Participar a la campanya global de Ciutats per la Vida que se celebra el 30 de novembre de cada any.
2. Treballar en tots els àmbits de la seva competència perquè es creïn espais d'informació i sensibilització adequats sobre els motius del rebuig d'aquesta pràctica i sobre l'avanç de la campanya abolicionista a tot el món.

**5.3.- DONAR COMPTE RESPOSTA A LA DECLARACIÓ INSTITUCIONAL EN DEFENSA DEL SERVEI PÚBLIC DE CORREUS (RGE 3475/2021)**

La Corporació es dona per assabentada.

**6.-DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 619/21 al 646.

**7.- CORRESPONDÈNCIA I DISPOSICIONS OFICIALS**.- A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**8.- PRECS I PREGUNTES.-**

Un cop examinats els punts assenyalats a l’ordre del dia, essent les vint hores la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

La batlessa